ddrg/super_eurlex huggingface dataset:
Ar an iomlán, níor cheart go mbeadh aon chostas sóisialta agus eacnamaíoch ábhartha mór ann. De bharr an tsimplithe agus an mhéadaithe ar chomhréireacht rialacha maidir le tuairisciú atá beartaithe, beifear in ann cuspóirí EMIR a bhaint amach agus, san am céanna, an tualach riaracháin foriomlán a laghdú go mór atá ar chontrapháirtithe atá faoi réir ceanglais tuairiscithe faoi EMIR. Má bhítear ag beartú an oibleagáid tuairiscithe a aistriú, beidh na heintitis ar cheart dóibh an oibleagáid tuairiscithe a ghlacadh amach anseo níos ábalta an cúram sin a dhéanamh, agus, de bharr na mbarainneachtaí scála lena mbaineann, ba cheart go laghdófaí na costais chomhiomlána fhoriomlána. Is féidir, ar a mhéad, go mbeidh roinnt bheag costas riaracháin breise i gceist leis na bearta breise chun ríomh na dtairseach le haghaidh imréitigh ag na chéad chéimeanna den chur chun feidhme a chomhchuibhiú a thuilleadh, ach ba cheart go dtiocfadh éifeachtúlachtaí níos mó astu agus go laghdódh siad an tualach foriomlán sa mheántéarma. Mar an gcéanna, táthar ag súil nach mbainfidh ach costais bheaga riaracháin bhreise le seirbhísí imréitigh a sholáthar le ceanglas téarmaí tráchtála cothroma réasúnacha neamh-idirdhealaitheacha a chomhlíonadh agus rachaidh an ceanglas sin chun sochair do chuid mhór contrapháirtithe.

Is é an tionchar a bheadh ag na roghanna tosaíochta uile le chéile, laghdú mór ar chostais. Tá na meastacháin ar na coigiltis is féidir a dhéanfar, arna ríomh chun críche an mheasúnaithe tionchair seo amháin agus na toimhdí foluiteacha uile ar a bhfuil tuairisc in Iarscríbhinn 8, idir EUR 2.3 billiún agus EUR 6.9 i gcostais sheasta (aon uaire) agus idir EUR 1.1 billiún agus EUR 2.66 billiún i gcostais oibríochtúla. Déanann roinnt teorainneacha difear d'iontaofacht na laghduithe costas measta sin. Ar an gcéad dul síos níl na meastacháin bailí ach san am i láthair. Níor cuireadh ceanglais a bheidh i bhfeidhm níos faide anonn, amhail cur i bhfeidhm céimnitheach na gceanglas corrlaigh, san áireamh sna ríomhanna. Ar an dara dul síos, tá na ríomhanna bunaithe ar líon teoranta sonraí atá ar fáil go poiblí agus ar fhaisnéis mhargaidh starógach, agus is féidir nach léireoidh siad sin go cruinn éagsúlacht agus sonraíocht na gcontrapháirtithe atá i gceist. Ar an tríú dul síos, tá na ríomhanna bunaithe ar an toimhde go gcuirfear na laghduithe costas ar aghaidh go hiomlán chuig na húsáideoirí deiridh. Ar an gceathrú dul síos, níor cuireadh san áireamh sa ríomh sin na costais choigeartúcháin íosta a thiocfaidh, mar shampla, as téarmaí tráchtála cothroma réasúnacha neamh-idirdhealaitheacha (an tionchar a mheastar a bheidh ar chomhaltaí imréitigh) agus as bearta chun cáilíocht na sonraí a ardú (an tionchar a mheastar a bheidh ar stórtha trádála).
Is é cuspóir beartais ginearálta an tionscnaimh seo aghaidh a thabhairt ar easpa ionadaíochta na mban sa mhargadh saothair agus comhionannas a chur chun cinn idir fir agus mná maidir le deiseanna sa mhargadh saothair trí chreat dlíthiúil agus beartais reatha AE a nuachóiriú agus é a chur in oiriúint do mhargadh saothair an lae inniu. Leis sin, is fearr a bheidh tuismitheoirí nó oibrithe a bhfuil gaolta cleithiúnacha acu in ann cothromaíocht a fháil idir freagrachtaí cúraim agus gairmiúla.

Dá bhrí sin, sainítear cuspóirí sonracha an tionscnaimh seo mar a leanas:

rochtain ar shocruithe don chothromaíocht oibre is saoil a fheabhsú – amhail saoirí agus socruithe solúbtha oibre

go nglacfadh fir níos mó saoirí a bhaineann leis an teaghlach agus go mbainfidís leas níos mó as socruithe solúbtha oibre

Ba cheart a thabhairt ar aire nach gcumhdaítear roinnt gnéithe a bhaineann leis an bhfadhb a bhfuiltear le haghaidh a thabhairt uirthi sa mheasúnú tionchair seo. Maidir le soláthar seirbhísí cúraim foirmiúla agus dídhreasachtaí eacnamaíocha, tá sé sin mar gheall ar inniúlacht theoranta AE sna réimsí sin. I bhfianaise a dtionchair shuntasaigh ar an bhfadhb a bhfuiltear le haghaidh a thabhairt uirthi, d’fhéadfaí bearta a leagan síos sa tionscnamh chun na hiarrachtaí atá ar bun sna réimsí sin faoi láthair a fheabhsú, go háirithe maidir le faireachán ar bheartais na mBallstát i Seimeastar AE agus maidir le húsáid chistiú AE i gcás seirbhísí foirmiúla cúraim.
Rogha neamhreachtach amháin atá ann is ea go roinnfeadh na Ballstáit agus an Coimisiún dea-chleachtais le chéile agus go gceapfaidís treoir maidir le faisnéis ar leibhéal gnólachta a bhailiú. Tá roghanna reachtacha eile á meá fós:

·Le rogha 2, chuirfí deireadh le rialacha náisiúnta a choisceann ar údaráis náisiúnta faisnéis ar leibhéal gnólachta a roinnt leis an gCoimisiún nó le Ballstáit eile, ar faisnéis í atá acu cheana nó a bhfuil rochtain acu uirthi faoi dhlí an Aontais nó faoin dlí náisiúnta atá ann.

·Le rogha 3, thabharfaí cumhachtaí imscrúdaitheacha isteach trí mheán uirlisí faisnéis an mhargaidh aonair ar an leibhéal náisiúnta.

·Le rogha 4, thabharfaí isteach Uirlis Faisnéise an Mhargaidh Aonair (UFMA) ar leibhéal an Aontais, as a mbainfí feidhm ar bhonn cás ar chás. Ní bhainfí úsáid aisti ach amháin nuair a mheastar go bhfuil an margadh aonair á chur ó fheidhm de dheasca bacainní, agus go bhfuil gá leis an bhfaisnéis a iarradh chun cinntí a dhéanamh go tapa agus go héifeachtach agus nach bhfuil fáil tapa go leor uirthi ar aon dóigh eile. Ní iarrfaí faisnéis ach amháin ar na rannpháirtithe margaidh sin atá in ann í a sholáthar go héasca.

·Teaglaim de rogha 2 agus rogha 4 is ea rogha 5.

I measc na roghanna a cuireadh as an áireamh tá cumhdach staitisticí an Aontais a leathnú agus oibleagáidí tuairiscithe tráthrialta a thabhairt isteach faoin Treoir Chuntasaíochta. Is é UFMA (Rogha 4) an rogha thosaíochta. Is é an rogha beartais is airde marc é ó thaobh coimhdeachta agus comhréireachta de, agus is é is éifeachtaí agus is éifeachtúla ó thaobh costas de. Cuideoidh sé leis na Ballstáit aonair fadhbanna comhordúcháin agus fadhbanna le dlínsí dlíthiúla a shárú i gcásanna a bhfuil gné thrasteorann ag baint leo.
Seachas na buntáistí cáilíochtúla a luaitear, is ag Rogha C4 atá an acmhainneacht chun an tualach ar sholáthraithe sonraí a laghdú (laghdú 13.5 % ar an ualach) agus ardcháilíocht an staidrimh arna tháirgeadh a choinneáil ag an am céanna. Leis an gcreat dlíthiúil cuíchóirithe agus simplithe, bheifí in ann cuspóirí an Chláir um Oiriúnacht agus Feidhmíocht Rialála a bhaint amach agus solúbthacht mhéadaithe a sholáthar. Bheadh an méid sin chun tairbhe d’úsáideoirí sonraí freisin – lena náirítear táirgeoirí táscairí maicreacnamaíocha amhail olltáirgeacht intíre – toisc go gcuirfí feabhas ar thráthúlacht, freagrúlacht agus cáilíocht na sonraí agus go rathófaí comhsheasmhacht sa staidreamh gnó san fhadtéarma.

Bhainfeadh próisis táirgthe na dtiomsaitheoirí sonraí náisiúnta tairbhe as rochtain níos fearr a bheith acu ar fhoinsí sonraí riaracháin agus ar fhoinsí sonraí eile agus as an bhféidearthacht a bheadh ann chun micreashonraí a úsáid agus a mhalartú. Agus próisis níos comhtháite i bhfeidhm acu, ba cheart go gcabhrófaí le tiomsaitheoirí sonraí coigilteas costais foriomlán a bhaint amach san fhadtéarma freisin.
Measúnú tionchair ar fheabhas a chur ar an iomaíocht san Aontas Eorpach (AE) chun tairbhe do ghnólachtaí agus do thomhaltóirí – Cur i bhfeidhm dhlí iomaíochta AE a threisiú i measc na núdarás iomaíochta náisiúnta

Cuireadh córas díláraithe le haghaidh fhorfheidhmiú rialacha iomaíochta AE i bhfeidhm sa bhliain 2004 le Rialachán 1/2003. Bhí sé mar aidhm leis an gcóras sin forfheidhmiú níos fearr a áirithiú trí chumhacht a thabhairt do na húdaráis iomaíochta náisiúnta chun rialacha a fhorfheidhmiú i gcomhar leis an gCoimisiún Eorpach. Cé go bhfuil feabhas suntasach curtha ag na húdaráis iomaíochta náisiúnta ar fhorfheidhmiú rialacha iomaíochta AE le deich mbliana anuas, d’fhéadfaidís an scéal sin a fheabhsú arís eile go fóill. Cailltear suim €181-320 billiún gach bliain mar gheall ar na gníomhaíochtaí de chuid cairtéal nár aimsíodh go fóill. I bhformhór na gcásanna, tá na cairtéil sin freagrach as méadú idir 17 % agus 30 % ar phraghsanna. Léirítear i suirbhéanna agus in obair a rinneadh faoi phróiseas an tSeimeastair Eorpaigh le déanaí go bhfuil easpa iomaíochta ann i roinnt earnálacha ar fud na hEorpa go fóill. Tá nasc dea-bhunaithe ann idir ról agus cumas na núdarás iomaíochta náisiúnta chun gníomhaíocht a dhéanamh agus chun rialacha iomaíochta AE a fhorfheidhmiú go hiomlán agus an cumas atá acu chun an iomaíocht a áirithiú sna margaí. Tá ceithre thoisc bhunúsacha ann a dhéanann difear do chumas na núdarás iomaíochta náisiúnta chun rialacha a fhorfheidhmiú ar bhealach níos éifeachtaí agus don chóras díláraithe a cuireadh i bhfeidhm le Rialachán 1/2003, is iad sin: 1.an easpa uirlisí éifeachtacha iomaíochta atá ar fáil 2.an easpa cumhachtaí éifeachtacha atá ar fáil chun fíneálacha díspreagthacha a fhorchur 3.na héagsúlachtaí atá ann i gcláir thrócaire, ar éagsúlachtaí iad a chuireann drogall ar chuideachtaí roimh an bhfírinne lom a dhéanamh ar fud na hEorpa 4.an easpa coimircí atá ann lena gcumasaítear do na húdaráis iomaíochta náisiúnta chun gníomhú go neamhspleách le linn dóibh rialacha iomaíochta AE a fhorfheidhmiú agus a fhágann go bhfuil acu na hacmhainní a theastaíonn chun a gcuid oibre a dhéanamh. Mura féidir leis na húdaráis iomaíochta náisiúnta a lánacmhainneacht a bhaint amach, lagófar ceann de na príomhghnéithe den mhargadh aonair ag an am céanna, is é sin, a áirithiú nach saobhfar an iomaíocht san Eoraip. Más laige an ghníomhaíocht forfheidhmithe i measc na núdarás iomaíochta náisiúnta, is amhlaidh nach náiritheofar na dálaí a theastaíonn le haghaidh fheidhmiú éifeachtúil na margaí. Ní féidir le gnólachtaí dul in iomaíocht go cothrom bunaithe ar a mbuanna féin agus bíonn bacainní ann ar a niontráil sa mhargadh dá bharr. Chomh maith leis sin, cailleann tomhaltóirí na tairbhí a bhaineann le forfheidhmiú iomaíochta, is iad sin, praghsanna níos ísle, cáilíocht níos fearr, rogha níos leithne agus táirgí nuálacha.
Ní bheidh aon tionchar diúltach ó thaobh cúrsaí eacnamaíochta, sóisialta nó comhshaoil ag an bhforáil maidir leis an margadh tánaisteach agus soláthar páirteanna spártha a chur ar bun in athuair nó is tionchar neamhbhríoch é má bhíonn. Meastar nach mbeidh aon tionchar diúltach ó thaobh cúrsaí eacnamaíochta, sóisialta nó comhshaoil agus sláinte ag píoporgáin agus ISNB cordacheangailte a choinneáil as an áireamh maidir le raon feidhme RoHS nó gur tionchar neamhbhríoch é má bhíonn.
Cad iad na roghanna beartais reachtacha agus neamhreachtacha a breithníodh? An bhfuil rogha thosaíochta ann nó nach bhfuil? Cén fáth?

Na roghanna beartais reachtaigh a bhaineann le cuspóir sonrach 1: a) aithint éigeantach deimhnithe ar inniúlacht ghairmiúil idir na Ballstáit b) an ceanglas chun Cártaí Cáilíochta Tiománaí a eisiúint i gcás nach féidir cód 95 a léiriú ar an gceadúnas tiomána c) an córas faisnéise le haghaidh ceadúnais tiomána (RESPER) a leathnú chun go n-áireofar oiliúint um dheimhniú ar inniúlacht ghairmiúil leis Bearta malartacha a bhaineann le tiománaithe nach saoránaigh den Aontas Eorpach iad: 1) fianuithe tiománaí a aithint fiú mura bhfuil cód 95 sonraithe orthu, nó 2) cód 95 a shonrú ar an bhfianú tiománaí Na roghanna beartais reachtaigh a bhaineann le cuspóirí sonracha 2 agus 3: feabhas a chur ar ábharthacht na hoiliúna, á lua go soiléir gur féidir ríomhfhoghlaim agus oiliúint chumaisc a úsáid raon feidhme na ndíolúintí a shoiléiriú ceanglais aoise íosta a chur ar chomhréim leis an Treoir maidir le ceadúnais tiomána An rogha thosaíochta: Cuspóir sonrach 1(b) móide beart malartach (1).
Coinníonn roghanna 2017-2020 CTA AE le raonta feidhme difriúla: raon feidhme iomlán (rogha 0), eitiltí ag fágáil LEE (rogha 2) agus an raon feidhme laistigh de LEE faoi láthair (rogha 1).

I ndiaidh 2020, fanann an rogha bhunlíne ag scóip iomlán. Faoi na roghanna eile, cumhdaítear eitiltí uile lasmuigh de LEE leis an mbeart atá bunaithe ar an margadh domhanda, agus leis an mbeart sin amháin. Faoi rogha 1, tá feidhm ag CTA AE maidir le heitiltí laistigh de LEE. Faoi rogha 2, tá CTA AE le haghaidh eitiltí laistigh de LEE ar chomhréim leis an mbeart atá bunaithe ar an margadh domhanda. Faoi rogha 3, cuirtear an beart atá bunaithe ar an margadh domhanda chun feidhme maidir le cúrsaí laistigh de LEE.

Is é an rogha thosaíochta ná an scóip laistigh de LEE (rogha 1) a leathnú go dtí go mbeidh soiléireacht leordhóthanach ann maidir leis na hionstraimí a glacadh ag ICAO ar mhaithe leis an mbeart atá bunaithe ar an margadh domhanda a chur chun feidhme.
Is iad na buntáistí a bhainfidh leis an rogha thosaíochta i leith beartais cosaint níos fearr do thart ar 4 mhilliún oibrí agus soiléireacht níos fearr d’fhostóirí agus do lucht forghníomhaithe. Táthar ag súil freisin go dtiocfaidh laghdú breise ar chásanna agus ar bhásanna ailse a bhaineann leis an obair, chomh maith le laghdú ar na caillteanais i dtaobh chaighdeán na beatha d’oibrithe agus dá dteaghlaigh agus táthar ag súil freisin go sábhálfar costais chúraim sláinte aonair go díreach agus go hindíreach. Bainfidh córais slándála sóisialaí buntáiste as laghdú ar chostais chóireála i gcás ailse agus as caiteachas níos lú ar dhíomhaointeas/luathscor a bhaineann léi agus ar chúiteamh i leith galair cheirde. Is dócha go mbainfidh fostóirí buntáiste as laghdú a theacht ar neamhláithreacht agus ar chaillteanais táirgiúlachta. Taispeántar i staidéar a rinneadh ar son an Choimisiúin go bhfuiltear ag súil go dtiocfaidh na príomhbhuntáistí ó ‘olaí mianracha mar olaí innill spíonta’ a chur i liosta CMD de ‘shubstaintí a ghintear ó phróiseas’, agus is é an toradh a bheidh air sin go sábhálfar 880 beatha, go dtiocfaidh 90,000 de laghdú ar líon na gcásanna ailse, agus buntáiste sláinte a bhfuil luach airgid de €0.3–1.6bn curtha air a bhaineann le costais sláinte thar thréimhse 50 bliain a sheachaint. Táthar ag súil go sábhálfar 390 beatha agus go mbeidh buntáiste sláinte a bhfuil luach airgid de €118–430 milliún curtha air i gceist mar thoradh ar fhorálacha ionanálaithe agus deirmeacha OEL a bhunú do thríchlóireitiléin.
Tá na roghanna curtha i ngrúpaí de réir an leibhéil fáis san uaillmhian atá iontu (i.e. is í rogha 1 an rogha is lú uaillmhian agus is í rogha 4 an rogha is mó uaillmhian) maidir leis na cuspóirí thuas a bhaint amach (príobháideachas agus simpliú). Breithnítear aisghairm an ePD i rogha 5.

1.Rogha 1: Bearta neamhreachtacha ("reachtaíocht bhog"): Áirítear inti treoir atá curtha ar fáil ag an gCoimisiún, spreagadh i leith tionscnaimh féinrialála agus bearta eile maidir le reachtaíocht bhog

2.Rogha 2: Treisiú teoranta ar phríobháideachas/rúndacht agus comhchuibhiú: forálann sí do threisiú íosta ar chearta príobháideachais/rúndachta (trí raon feidhme na hionstraime ríomh-Phríobháideachais a shoiléiriú cumhdaítear OTTanna, feistí WiFi agus IoT atá ar fáil go poiblí) agus do chosaint in aghaidh glaonna gan iarraidh na rialacha reatha a shoiléiriú agus réimír chaighdeánach a fhorchur) agus do shimpliú (forálacha slándála a aisghairm, comhoibriú a threisiú i gcásanna trasteorann)

3.Rogha 3: Treisiú tomhaiste ar phríobháideachas/rúndacht agus comhchuibhiú: forálann sí do threisiú níos suntasaí ar chearta príobháideachais/rúndachta (leathnú ar an raon feidhme, feabhas ar thrédhearcacht socruithe príobháideachais, níos mó trédhearcachta, treisiú ar chumhachtaí forfheidhmithe) cosaint in aghaidh cumarsáid gan iarraidh (liostáil roghnach a thabhairt isteach i gcás glaonna margaíochta) agus simpliú (na heisceachtaí a leathnú amach, forálacha neamhriachtanacha a aisghairm tuilleadh agus forfheidhmiú a chuíchóiriú trí chumhachtaí a chur de chúram ar na húdaráis atá freagrach as RGCS a fhorfheidhmiú agus sásra comhsheasmhachta RGCS a leathnú amach).

4.Rogha 4: Treisiú forleathan ar phríobháideachas/rúndacht agus comhchuibhiú: forálann sí do bhearta níos forleithne sa bhreis ar Rogha 3, amhail toirmeasc ginearálta ar “bhallaí fianán”, aisghairm na heisceachta i gcás caidreamh gnó roimhe sin maidir le ríomhphost agus margaíocht SMS, aisghairmeacha breise agus cumhachtaí cur chun feidhme an Choimisiúin.

5.Rogha 5: An ePD a aisghairm: forálann sí d'aisghairm an ePD agus infheidhmeacht RGCS a leanann, lena náirítear an córas forfheidhmithe, chun cosaint a dhéanamh ar rúndacht sonraí pearsanta a bhaineann le cumarsáid leictreonach; córas rogha an diúltaithe a chur i bhfeidhm go ginearálta i gcás cumarsáid gan iarraidh agus sásra comhsheasmhachta RGCS a chur i bhfeidhm.
AN COIMISIÚN EORPACH

An Bhruiséil,30.1.2018

SWD(2017) 472 final/2

CORRIGENDUM :

Document SWD(2017) 472 final of 19.12.2017 is corrected in all language versions except EN.

The words "lawfully marketed in another Member State" were missing in the title.

The text shall read as follows:

DOICIMÉAD INMHEÁNACH OIBRE DE CHUID AN CHOIMISIÚIN



ACHOIMRE FEIDHMIÚCHÁIN AR AN MEASÚNÚ TIONCHAIR



a ghabhann leis an doiciméad

Togra le haghaidh Rialachán ó Pharlaimint na hEorpa agus ón gComhairle

maidir le haitheantas frithpháirteach earraí atá ar an margadh go dleathach i mBallstát eile

{COM(2017) 796 final}



{SWD(2017) 471 final}



{SWD(2017) 475 final}



{SWD(2017) 476 final}



{SWD(2017) 477 final}
Taobh amuigh den status quo (an cás bunlíne), rinneadh breithniú ar cheithre cinn de roghanna beartais agus cuireadh dhá rogha eile as an áireamh. An rogha chun seirbhísí sa Treoir um Thrédhearcacht sa Mhargadh Aonair a chur ar áireamh, cuireadh as an áireamh í mar gheall ar an difríocht bhunúsach atá ann sa dóigh a rialáiltear earraí agus seirbhísí i ndlí AE. An rogha chun an oibleagáid faoin Treoir um Cháilíochtaí Gairmiúla agus an oibleagáid maidir le fógra a thabhairt faoin Treoir um Sheirbhísí a chumasc, ní dhearnadh breithniú uirthi toisc nach ionann raon feidhme ná ábhar don dá Threoir sin.

D’fhéadfaí treoirlínte neamhreachtacha (rogha 2) a eisiúint chun cabhrú le soiléiriú a thabhairt ar an nós imeachta reatha agus ar na hoibleagáidí a thagann aisti, ach ní fhéadfadh sé sin dearadh an nós imeachta reatha a athrú chun é a dhéanamh níos éifeachtaí agus níos éifeachtúla.

D’fhéadfaí roinnt roghanna éagsúla a thabhairt le chéile i dtionscnamh reachtach. D’fhéadfaí an tionscnamh reachtach a úsáid chun méadú a dhéanamh ar éifeachtacht, ábhar agus cáilíocht an nós imeachta um fhógra a thabhairt, an oibleagáid a thabhairt isteach chun fógra a thabhairt faoi dhréachtbhearta dlí, an córas a dhéanamh níos trédhearcaí, soiléiriú a thabhairt ar chéimeanna agus cúraimí sa nós imeachta agus feabhas a chur ar cháilíocht na faisnéise arna cur isteach le fógraí (rogha 3). D’fhonn í a dhéanamh níos éifeachtaí agus níos ábhartha, d’fhéadfaí raon feidhme na hoibleagáide maidir le fógra a thabhairt a leathnú chun go gcumhdófaí léi ceanglais rialála thábhachtacha a thagann faoin Treoir um Sheirbhísí agus nach dtagann faoin oibleagáid reatha maidir le fógra a thabhairt (rogha 4). Ina theannta sin, d’fhéadfaí ionstraimí a chur ar áireamh inti chun feabhas a chur ar an dóigh a gcomhlíonann na Ballstáit an oibleagáid maidir le fógra a thabhairt trí fhorbhreathnú a thabhairt ar na hiarmhairtí dlíthiúla a bhaineann le mainneachtain fógra a thabhairt – tá dhá

fhorogha ann ina leith sin (roghanna 5a agus 5b).

Is é meascán de roghanna 3, 4 agus 5a an rogha thosaíochta. Is leis an rogha sin a bhainfeadh an cumas ab fhearr chun aghaidh a thabhairt ar na heasnaimh shainaitheanta agus bhunódh sí nós imeachta éifeachtach éifeachtúil um fhógra a thabhairt, rud nach gcruthófaí leis ach méadú beag ar chostais riaracháin d’údaráis phoiblí náisiúnta agus don Choimisiún.
Tá easpa comhtháthaithe sa mhargadh inmheánach le feiceáil fós i roinnt earnálacha seirbhísí. Is fíor sin go háirithe i gcás seirbhísí tógála agus seirbhísí gnó áirithe. Ar an gcéad dul síos, bíonn cúrsaí riaracháin casta nuair a thosaíonn soláthraithe seirbhíse ag leathnú a seirbhísí thar theorainneacha. Ar an dara dul síos, tá easpa sásraí comhair dea-struchtúrtha le fáil faoin Treoir um Sheirbhísí. Ar an tríú dul síos, is minic a bhíonn deacrachtaí roimh FBManna an cumhdach árachais is gá a rochtain le haghaidh gníomhaíochtaí i mBallstáit eile. Ar deireadh, tá an timpeallacht rialála an-éagsúil go fóill ó Bhallstát go chéile i dtaca le roinnt seirbhísí gnó. Mar gheall ar na gnéithe sin, is beag soláthraí seirbhíse a chuireann seirbhísí ar fáil thar theorainneacha nó a bhaineann leas as bunaíocht thánaisteach. Bíonn an iomaíocht sna margaí sin teoranta fós agus is é sin is cúis le leithdháileadh acmhainní ar bhonn neamhéifeachtach, rogha theoranta do thomhaltóirí agus praghsanna arda. Mar gheall ar thorthaí iarmhartacha tábhachtacha, bíonn costas mór le seirbhísí gnó tearcfheidhmíochta freisin i dtéarmaí iomaíochas gheilleagar tionsclaíoch an Aontais Eorpaigh. Le blianta beaga anuas, tá moill tagtha ar an dul chun cinn atá déanta ag na Ballstáit chun an Treoir um Sheirbhísí a chur chun feidhme - agus i gcásanna áirithe tá sé imithe ar gcúl - agus níl comharthaí téarnaimh ar bith le feiceáil.
Tá 3 rogha bheartais á mbreithniú, mar atá: 1) Treoirlínte agus malartú faisnéise cuimsitheach a chur chun cinn idir na húdaráis d'fhonn cuidiú leis na Ballstáit tástálacha comhréireachta a dhéanamh, ach ní bheadh ach tionchar anbheag aige sin, áfach. D’fhéadfaí roinnt roghanna éagsúla a chuimsiú trí thástáil chomhréireachta ar fud an Aontais a bhunú do ghairmeacha rialáilte. D’fhéadfaí na critéir íosta a leagan síos sa tástáil chun seiceálacha comhréireachta a dhéanamh, bunaithe ar an gcásdlí agus mar chomhlánú ar an gcásdlí, agus d’fhéadfaí trédhearcacht a chur i bhfeidhm maidir leis na measúnuithe ó na Ballstáit trí bhíthin ionstraim cheangailteach (rogha 2a) nó trí Mholadh (rogha 2b). Ina theannta sin, d’fhéadfaí gnéithe nóis imeachta, amhail comhairliúcháin phoiblí agus athbhreithnithe tréimhsiúla, a chur ar áireamh sa tástáil freisin chun a áirithiú go ndéanfar seiceálacha comhréireachta ar bhealach oibiachtúil neamhspleách agus chun a áirithiú go ndéanfar measúnuithe cuimsitheacha i ngach earnáil gníomhaíochtaí (tá dhá fhorogha ann ina leith sin (rogha 3a – Treoir de chuid an Aontais, agus rogha 3b – Moladh)). Cé nach roghanna comheisiatacha iad sin, is é Rogha 3a an rogha thosaíochta toisc go dtabharfadh sí aghaidh ar na fadhbanna ar gach leibhéal rialála (éifeacht ex-ante) ar an mbealach ba leordhóthanaí agus toisc go nginfeadh sí na tairbhí ba mhó.
An domhandú, an tathrú aeráide agus athruithe sóisialta is údar leis an athrú atá ag teacht ar an talmhaíocht ar fud an domhain. Mar fhreagairt dó sin, tá athrú á dhéanamh ar an gComhbheartas Talmhaíochta (CBT) agus ar bheartais eile ghaolmhara an Aontais. Cruthaíonn sé sin riachtanais nua le sonraí i gcomhair staidreamh talmhaíochta, riachtanais nach ndéantar freastal sásúil orthu faoi láthair i ngeall ar reachtaíocht dhocht agus easpa comhleanúnachais idir bailithe sonraí. Anuas air sin, tá athrú ag teacht ar an staidreamh oifigiúil freisin i ngeall ar dhul chun cinn teicneolaíoch agus foinsí nua sonraí agus, ag an am céanna, leantar de bheith ag gearradh siar ar acmhainní. Mar gheall ar an mbrú sin, ní mór an reachtaíocht a bhaineann le staidreamh talmhaíochta a oiriúnú chun go mbainfear amach cost-éifeachtúlacht agus chun an tualach i dtaca le bailiú sonraí a laghdú.

Mura ndéantar na fadhbanna seo a réiteach, cuirfear bonn fianaise Chomhbheartas Talmhaíochta agus bheartais eile an Aontais i mbaol, rud a chuirfidh srian ar chumas an Aontais gníomhú i réimsí atá ríthábhachtach do shaoránaigh uile an Aontais. Is iad na hardstiúrthóireachtaí a bhfuil cúram ceaptha beartais an Choimisiúin orthu, amhail AGRI, ENV, CLIMA agus SANTE, chomh maith le hoifigí staidrimh náisiúnta sna Ballstáit na geallsealbhóirí is mó a ndéanfaidh an tionscnamh seo difear dóibh.